Bumm.sk | Gálázott a Fradi, győzött végre a Debrecen
Megszerezte első győzelmét a labdarúgó OTP Bank Liga új idényében a DVSC-TEVA, amely a harmadik forduló vasárnapi játéknapján 4-0-ra nyert az újonc Gyirmót ellen. OTP Bank Liga, 3. forduló: Debreceni VSC-TEVA - Gyirmót FC 4-0 (2-0)
Nagyerdei Stadion, 2400 néző, v.: Iványi Gólszerzők: Horváth Zs. (15.), Korhut (20.), Tisza (58.), Takács T. (69.) Sárga lap: Kuti (52.), illetve Paku (13.), Filkor (23.), Simon András (25.), Nagy S. (89.) DVSC: Danilovic - Kuti, Brkovic, Mészáros N., Korhut (Ferenczi J., 56.) - Djelmic, Jovanovic, Sekulic, Horváth Zs. - Tisza (Bereczki, 83), Takács T. (Kulcsár T., 74.) Gyirmót: Sebők - Lengyel (Madarász, 12.), Lázár, Balogh B., Présinger -Völgyi, Filkor (Nagy S., 67.), Horváth A., Paku - Simon András, Simon Attila (Nagy O., 55.)
Nagy elánnal kezdte a mérkőzést a DVSC, amely az első negyedóra végén meg is szerezte a vezetést, sőt újabb öt perc elteltével megduplázta előnyét. A hétfőn lemondott Kondás Elemér helyén megbízott vezetőedzőként dolgozó Herczeg András együttese a folytatásban is irányította a játékot, de szünetig újabb gól már nem született. A második félidőben is a hazaiak akarata érvényesült, a vendégek nem tudtak komolyabb helyzetet kialakítani. A debreceniek viszont kényelmesen játszva is még kétszer betaláltak, Tisza és Takács szépségdíjas gólt lőtt. A címvédő Ferencváros házigazdaként 6-2-re legyőzte a Diósgyőrt a labdarúgó OTP Bank Liga harmadik fordulójának szombati játéknapján.
Ferencváros: Dibusz - Dilaver, Leandro (Pintér Á., 78.), Nalepa, Ramírez - Nagy D. (Šesták, 82.), Gera - Lovrencsics, Trinks (Gyömbér, 78.), Djuricin - Böde
Diósgyőr: Antal B. - Okuka, Lipták, Tamás M., Nemes - Dausvili (Villar, 79.) - Bacsa, Oláh B. (Griffiths, 38.), Elek Á., Németh M. (Vela, 65.) - Bognár I.
Az OTP Bank Liga 3. fordulójának további eredményei:
Swietelsky Haladás-Budapest Honvéd 1-1
Újpest FC-Paksi FC 1-0
(mti, bumm; MTI Fotó: Czeglédi Zsolt)